CELEX: 32007R0739
Language: da
Date: 2007-06-28 00:00:00
Title: Kommissionens forordning (EF) nr. 739/2007 af 28. juni 2007 om ændring af forordning (EF) nr. 493/2006 om overgangsforanstaltninger i forbindelse med reformen af den fælles markedsordning for sukker

29.6.2007   
            
            
               DA
            
            
               Den Europæiske Unions Tidende
            
            
               L 169/22
            
         
      KOMMISSIONENS FORORDNING (EF) Nr. 739/2007
   af 28. juni 2007
   om ændring af forordning (EF) nr. 493/2006 om overgangsforanstaltninger i forbindelse med reformen af den fælles markedsordning for sukker
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 318/2006 af 20. februar 2006 om den fælles markedsordning for sukker (1), særlig artikel 44, og
   ud fra følgende betragtninger:
   
               (1)
            
            
               Ifølge artikel 1, stk. 2, i forordning (EF) nr. 318/2006 begynder produktionsåret for sukkerprodukter den 1. oktober, og det slutter den 30. september i det følgende år. Dog begynder produktionsåret 2006/07 den 1. juli 2006 og slutter den 30. september 2007. Det strækker sig således over 15 måneder og ikke over 12 måneder som et normalt produktionsår.
            
         
               (2)
            
            
               Under hensyn til længden af produktionsåret 2006/07 fastsætter artikel 9, stk. 2, i Kommissionens forordning (EF) nr. 493/2006 (2) en overgangskvote for isoglucose for at sikre en tildeling, der svarer til tildelingen for det foregående produktionsår.
            
         
               (3)
            
            
               Visse medlemsstater tildeler sukkerkvoter til virksomheder, der har specialiseret sig i sukkerproduktion ved udvinding på grundlag af melasse. Det drejer sig som for isoglucose om en regelmæssig produktion gennem hele produktionsåret. Dog er den mængde, der er tildelt for produktionsåret 2006/07 ifølge artikel 7, stk. 2, i forordning (EF) nr. 318/2006 lig med den mængde, der blev tildelt for produktionsåret 2005/06. For at undgå en særbehandling af isoglucoseproducenterne bør disse virksomheder også tildeles en overgangskvote under hensyn til længden af produktionsåret 2006/07.
            
         
               (4)
            
            
               Forordning (EF) nr. 493/2006 bør ændres i overensstemmelse hermed.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Sukker —
            
         UDSTEDT FØLGENDE FORORDNING:
   Artikel 1
   I artikel 9 i forordning (EF) nr. 493/2006 foretages følgende ændringer:
   
               1)
            
            
               Der tilføjes følgende som stk. 3a:
               »3a.   For produktionsåret 2006/07 tildeler medlemsstaterne hver virksomhed, der har fået tildelt en sukkerkvote efter artikel 7, stk. 2, i forordning (EF) nr. 318/2006, og som udelukkende har anvendt denne kvote til at fremstille sukker ved udvinding på grundlag af melasse, en overgangskvote på 25 % af nævnte kvote. Denne overgangskvote kan kun anvendes til sukkerproduktion ved udvinding på grundlag af melasse.«
            
         
               2)
            
            
               I stk. 4 affattes indledningen således:
               »For overgangskvoterne i stk. 1, 2, 3 og 3a gælder følgende:«.
            
         
               3)
            
            
               Stk. 6 erstattes af følgende stk. 6 og 7:
               »6.   Medlemsstaterne underretter Kommissionen:
               
                           a)
                        
                        
                           inden den 15. juli 2006 om fordelingen mellem virksomhederne af de overgangskvoter, der blev tildelt efter stk. 1, 2 og 3
                        
                     
                           b)
                        
                        
                           inden den 30. juni 2007 om fordelingen mellem virksomhederne af de overgangskvoter, der blev tildelt efter stk. 3a.
                        
                     7.   Medlemsstaterne iværksætter en kontrolordning og træffer alle nødvendige forholdsregler for at efterprøve fremstillingen af de produkter, der er omhandlet i stk. 1, 2, 3 og 3a, navnlig med hensyn til overensstemmelsen mellem sukker og sukkerroer, der blev udsået inden den 1. januar 2006.
               Medlemsstaterne meddeler inden den 31. december 2007 Kommissionen de kontrolforanstaltninger, de har truffet, og resultaterne heraf.«
            
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. juni 2007.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 58 af 28.2.2006, s. 1. Senest ændret ved Kommissionens forordning (EF) nr. 247/2007 (EUT L 69 af 9.3.2007, s. 3).
   
      (2)  EUT L 89 af 28.3.2006, s. 11. Senest ændret ved forordning (EF) nr. 119/2007 (EUT L 37 af 9.2.2007, s. 3).